**9. razred: BIOLOGIJA – *pouk na daljavo***

Četrtek, 7. 5. 2020 Zaporedna ura: 12./60.

Začenjamo z novim poglavjem o razvrščanju organizmov v sistem. Snov si zapiši v zvezek.

Nova snov: **Razvrščanje organizmov**

**Na Zemlji živi več milijonov vrst različnih organizmov, zato jih je potrebno razvrstiti v sistem, kjer vsaka vrsta najde svoje mesto.**

* Preberi v učbeniku, na strani 98 in 99, Kako urediti podatke o organizmih.

**KAJ JE SISTEMATIKA?**

**SISTEMATIKA** ali **SISTEMATSKA BIOLOGIJA** je veda, ki se ukvarja z razvrščanjem organizmov v sistem na osnovi evolucijske zgodovine.

**NARAVNI SISTEM** razvršča živa bitja glede na stopnjo sorodnosti med posameznimi

vrstami.

**UMETNI SISTEM** razvršča živa bitja glede na neko izbrano kategorijo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veliki filozof **ARISTOTEL** eden prvih sistematikov, ki je združeval živa bitja glede na zunanji videz.

**Rastline delil na: Živali delil na:**

zelišča živali v vodi

grme živali na kopnem

drevesa. živali v zraku.



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**CARL VON LINNE**

(1707 - 1778)

* Po rodu Šved
* Največji naravoslovec 18. stoletja
* Razvil sistem za razvrščanje rastlin in živali
* **Prvi uvedel je DVOČLENO LATINSKO POIMENOVANJE rastlinskih in živalskih vrst.**
* V svoje prve knjige je zapisal: “Toliko je vrst, kolikor jih je na začetku ustvarilo neskončno bitje.“



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Danes:

* Organizme razvrščamo v **biološke sisteme.**
* Včasih so jih razporedili v sistem glede na podobnost - **umetni sistem**.
* Danes pa se še poslužujemo razvrščanja **glede na sorodnost** oziroma na osnovi evolucijske zgodovine (poznavanja sestave snovi, podobnosti in razlik v celic) - **naravni sistem.**
* Organizmi, ki so si zelo podobni in imajo veliko skupnih značilnosti, pripadajo isti **VRSTI**
* Le pripadniki iste vrste se lahko med seboj razmnožujejo in imajo plodne potomce.
* Vsako VRSTO poimenujemo (dvojno latinsko poimenovanje).

**DEFINICIJA VRSTE:**

**VRSTA je osnovna sistematska enota v katero spadajo osebki, ki se med seboj plodijo in imajo plodne potomce.**

* Reši naloge v DZ na strani 46.
* Na spletni strani si oglej novo razvrstitev živih bitij v sistem, ker drugič nadaljujemo s tem.

<https://www.emka.si/webapp/wcs/stores/servlet/sl/emkasi/sistem-zivih-bitij-preglednica-preglednica-za-ucence-2291140-pr> (nova preglednica)

**NOVO RAZVRŠČANJE:**  
Zaradi novejših spoznanj molekularne in evolucijske biologije organizme dandanes razvrščamo v **tri domene:** BAKTERIJE, ARHEJE in **EVKARIONTE**.

Domena **EVKARIONTI** vključuje štiri kraljestva, in sicer: protoktisti (protisti), rastline, glive in živali.

Arheje, ki smo jih nekoč šteli med bakterije, danes razvrščamo v samostojno domeno, saj na temelju molekularnih raziskav znanstveniki ugotavljajo, da so arheje sorodstveno bližje evkariontom kot bakterijam. Prav tako so novost v sistemu protoktisti.

Protoktisti so tisti evkarionti, ki niso uvrščeni niti med rastline, niti med glive, niti med živali, in vključujejo enoceličarje (na primer, praživali, enocelične alge) in njim sorodne preproste mnogocelične organizme brez razvitih tkiv (na primer, mnogocelične alge).

